Ministrul Apărării a vizitat alături de ambasadoarea SUA baza de la Mihail Kogălniceanu. Mesajul postat de Kathleen Kavalec după vizită
Ministrul apărării Angel Tîlvăr a vizitat marți, alături de ambasadoarea SUA în România, Kathleen Kavalec, baza aeriană de la Mihail Kogălniceanu. Cei doi oficiali s-au întâlnit cu acest prilej și cu atașați ai apărării din țările membre ale NATO, acreditați la București, aflați în vizită de informare în Baza 57 Aeriană, informează MApN.